**สัญญาทุนการศึกษา**

**เครือข่ายการอุดมศึกษาเพื่ออุตสาหกรรม**

**(Higher Education for Industry Consortium : Hi-FI)**

**หลักสูตร**

**มหาวิทยาลัย ปี พ.ศ. 2565**

(สำหรับนิสิต/นักศึกษา)

สัญญาเลขที่ /2565

สัญญานี้ทำขึ้น ณ หลักสูตร คณะ มหาวิทยาลัย เมื่อ วันที่ เดือน พ.ศ. 2565 ระหว่าง หลักสูตร คณะ มหาวิทยาลัย โดย รองศาสตราจารย์ ดร. ตำแหน่ง ที่อยู่ คณะ มหาวิทยาลัย ซึ่งต่อไปในสัญญานี้เรียกว่า “**ผู้ให้ทุน**” ฝ่ายหนึ่งกับ นาย หมายเลขบัตรประชาชน \_-\_\_\_\_-\_\_\_\_\_-\_\_-\_ ที่อยู่ ซึ่งต่อไปในสัญญานี้เรียกว่า “**ผู้รับทุน**” อีกฝ่ายหนึ่ง คู่สัญญาได้ตกลงกัน ดังต่อไปนี้

ข้อ 1 ผู้ให้ทุนตกลงให้ทุน “ทุนการศึกษาเครือข่ายการอุดมศึกษาเพื่ออุตสาหกรรม” ภายใต้หลักสูตรวิทยาศาสตรมหาบัณฑิต สาขาวิชา คณะ โดยมี ระยะเวลาดำเนินโครงการไม่เกิน 2 ปี นับตั้งแต่วันที่ 1 เดือน พฤษภาคม พ.ศ. 2565 ซึ่งสนับสนุนค่าใช้จ่ายดังต่อไปนี้

1.1 ค่าธรรมเนียมการศึกษาระดับบัณฑิตศึกษา เป็นจำนวน 4 ภาคการศึกษา

1.2 ทุนผู้ช่วยวิจัยเครือข่ายการอุดมศึกษาเพื่ออุตสาหกรรม อัตรา 15,000 บาทต่อเดือน

1.3 สวัสดิการในการปฏิบัติงาน ประกอบด้วย ค่าหอพัก ค่าเดินทางระหว่างที่พักและสถานที่ปฏิบัติงาน ค่าประกันสุขภาพ และประกันอุบัติเหตุ ค่าตรวจสุขภาพประจำปี

1.4 ค่าใช้จ่ายเพื่อการวิจัยตามที่จ่ายจริง โดยได้รับความเห็นชอบจากคณะกรรมการบริหารหลักสูตรวิทยาศาสตรมหาบัณฑิต สาขาวิชาวิทยาศาสตร์เพื่ออุตสาหกรรม คณะวิทยาศาสตร์

ข้อ 2 ผู้รับทุนจะปฏิบัติตาม “หลักการ ข้อกำหนดและขอบเขตหน้าที่ในโครงการ” ตามเอกสารแนบหมายเลข 1 แนบท้ายสัญญาฉบับนี้

ข้อ 3 ผู้รับทุนจะตั้งใจศึกษาเล่าเรียนและเพียรพยายามอย่างที่สุดที่จะฝึกอบรม ศึกษาหาความรู้และวิชาที่ใช้พัฒนาต่อยอดด้านการเรียน การทำงานและการวิจัย และปฏิบัติงานตามที่ผู้ให้ทุนกำหนด โดยผู้รับทุนจะฝึกอบรม พัฒนาทักษะ หรือศึกษา หรือปฏิบัติงานเพื่อให้สำเร็จภายในกำหนดเวลาของหลักสูตร จะไม่หลีกเลี่ยงละเลย เพิกเฉย ทอดทิ้ง ยุติหรือเลิกการฝึกอบรม หรือศึกษา หรือปฏิบัติงานก่อนสำเร็จการฝึกอบรม หรือการศึกษา หรือปฏิบัติงานเว้นแต่จะได้รับความเห็นชอบเป็นลายลักษณ์อักษรจากผู้ให้ทุน

ข้อ 4 ในระหว่างที่รับทุนการศึกษาอยู่หากผู้รับทุนประสงค์จะขอรับทุนอื่นใด ผู้รับทุนจะต้องได้รับการอนุมัติจากผู้ให้ทุนก่อน

ข้อ 5 ผู้รับทุนยินยอมให้ ผู้ให้ทุนยุติการให้ทุน เมื่อปรากฏว่าผลการศึกษาของผู้รับทุน ไม่อยู่ในเกณฑ์ที่จะสำเร็จการศึกษาได้

ข้อ 6 ผู้ให้ทุนไม่มีภาระผูกพันใดๆ ในการจัดหาตำแหน่งงานหรือสถานที่ทำงานให้ผู้รับทุนเมื่อสำเร็จการศึกษา

หากเกิดอุปสรรคไม่สามารถปฏิบัติตามข้อกำหนดได้ หรือมีความจำเป็นจะต้องแก้ไขเปลี่ยนแปลงตัวบุคคล แผนงาน และวิธีการต่าง ๆ อันเป็นเหตุมาจากการดำเนินโครงการที่มิใช่มาจากเหตุผลส่วนตัวของผู้รับทุน ผู้รับทุนต้องแจ้งให้ผู้ให้ทุนทราบก่อน ทั้งนี้ผู้ให้ทุนขอสงวนสิทธิที่จะยุติการสนับสนุน หรือให้ความเห็นชอบกับการแก้ไขเปลี่ยนแปลงโครงการตามความเหมาะสม

หากผู้รับทุนไม่สามารถปฏิบัติตามข้อกำหนดได้ อันเนื่องมาจากผู้รับทุนเอง ให้ผู้รับทุนแจ้งเหตุผลให้ผู้ให้ทุนทราบเป็นลายลักษณ์อักษรก่อนวันสิ้นสุดสัญญาไม่น้อยกว่า 120 วัน โดยที่ผู้ให้ทุนมีสิทธิที่จะเรียกเงินทุนจากผู้รับทุนได้ในส่วนของ ข้อ 1.1 ถึง ข้อ 1.4 ตามวงเงินที่เกิดความเสียหายต่อโครงการ

ข้อ 7 หากมีข้อขัดข้องประการใด นอกเหนือจากที่ระบุไว้ตามสัญญาดังกล่าวข้างต้น ให้อยู่ในดุลยพินิจของผู้ให้ทุนจะพิจารณาดำเนินการต่อไป

ข้อ 8 สัญญานี้ทำขึ้นสองฉบับ มีข้อความถูกต้องตรงกัน คู่สัญญาได้อ่านและเข้าใจข้อความในสัญญานี้โดยละเอียดตลอดแล้ว จึงได้ลงลายมือชื่อไว้เป็นสำคัญต่อหน้าพยาน และคู่สัญญาต่างยึดถือไว้ฝ่ายละฉบับ

ลงชื่อ.....................................................................ผู้ให้ทุน

( )

ผู้รับผิดชอบในการผู้ให้ทุนเช่น คณะบดี หัวหน้าภาควิชาฯ

คณะ มหาวิทยาลัย

ลงชื่อ.....................................................................ผู้รับทุน

( )

ลงชื่อ......................................................พยาน (ผู้ปกครอง)

( )

ลงชื่อ.....................................................................พยาน

( )

หัวหน้าภาควิชา/หลักสูตรฯ

คณะ มหาวิทยาลัย

**เอกสารแนบ 1**

**หลักการ ข้อกำหนดและขอบเขตหน้าที่ของผู้รับทุนการศึกษาเครือข่ายการอุดมศึกษาเพื่ออุตสาหกรรม**

**ภายใต้หลักสูตร วิทยาศาสตรมหาบัณฑิต สาขาวิชาวิทยาศาสตร์เพื่ออุตสาหกรรม**

**คณะวิทยาศาสตร์ จุฬาลงกรณ์มหาวิทยาลัย**

**1.หลักการ**

เพื่อให้เกิดการพัฒนากำลังคนยุคใหม่อย่างมีประสิทธิภาพโดยเฉพาะในระดับมหาบัณฑิตที่จำเป็นต้องมีความเข้าใจในการพัฒนาประเทศผ่าน พัฒนาขีดความสามารถทางวิทยาศาสตร์และเทคโนโลยี โดยเริ่มจากการใช้โจทย์ปัญหาจริงที่เกิดขึ้นในอุตสาหกรรมจริงเป็นการฝึกทักษะ ความรู้และประสบการณ์ให้กับนิสิตผ่านการความร่วมมือระหว่างโดยมหาวิทยาลัยและสถานประกอบการ นิสิตจักต้องเรียนรู้ผ่านการเป็นผู้ปฏิบัติงานเต็มเวลาในสถานประกอบการ มีบุคลากรในสถานประกอบการเป็นผู้มอบหมายภาระหน้าที่และเป็นผู้ประเมินผลการปฏิบัติงาน มีอาจารย์มหาวิทยาลัยในการเป็นที่ปรึกษาด้านวิชาการแก่นิสิตตลอดการศึกษา เมื่อมีนิสิตปฏิบัติงานให้กับอุตสาหกรรมจนเกิดค่างานด้านอุตสาหกรรม (Industrial Work Values) และมีประสบการณ์ในภาคอุตสาหกรรมครบถ้วนในระยะหนึ่งแล้ว จะก่อให้เกิดบุคลากรที่มีความรู้และทักษะตรงตามความต้องการของสถานประกอบการ ซึ่งทำให้เกิดตลาดงานค่าจ้างสูงด้านวิทยาศาสตร์ และเทคโนโลยีขึ้นมาตามลำดับ เมื่อมีตลาดการจ้างงานที่มีค่าจ้างที่สูงขึ้นจะก่อให้เกิดกระแสความต้องการโดยมีผู้สนใจสมัครเข้าศึกษาในมหาวิทยาลัยในรูปแบบนี้เพิ่มมากขึ้น ถือเป็นการเข้าสู่กลไกการแก้ปัญหาด้านกำลังคนวิทยาศาสตร์และเทคโนโลยีเพื่ออุตสาหกรรมของประเทศไทย

**2. ข้อกำหนด**

2.1 นิสิตต้องมีความมุ่งมั่นและอดทนที่จะพัฒนาตนเองให้มีความสามารถในการเรียนรู้ และปฏิบัติงานในภาคอุตสาหกรรมได้ สามารถนำความรู้ไปใช้ประกอบอาชีพได้อย่างมีประสิทธิภาพทันทีที่สำเร็จการศึกษา

2.2 นิสิตต้องมีความมุ่งมั่นและอดทนที่จะพัฒนาตนเองให้มีทักษะในการวิจัยทางด้านวิทยาศาสตร์ เทคโนโลยีที่เกี่ยวข้องที่สนับสนุนให้ภาคอุตสาหกรรมมีความสามารถในการแข่งขันทั้งในด้านการวิจัยพัฒนา กระบวนการออกแบบและกระบวนการผลิตนวัตกรรม (Product-Process-Innovation)

**3. ขอบเขตหน้าที่**

3.1 ด้านการปฏิบัติงานในสถานประกอบการ

3.1.1 ปฏิบัติงานเต็มเวลาในสถานประกอบการตลอดระยะเวลารับทุน หรือตามที่ผู้ให้ทุนกำหนด

3.1.2 ปฏิบัติงานตามกฎระเบียบ/ข้อบังคับของสถานประกอบการ ในตำแหน่งงานที่สถานประกอบการได้กำหนดไว้ และอยู่ภายใต้หัวหน้างาน หรือหัวหน้าแผนกตามสายงาน (Organization Responsibility) ที่สถานประกอบการกำหนด

3.1.3 ปฏิบัติงานตาม Work Instruction อาทิ การรายงานผล ตามที่ได้รับมอบหมายอย่างมีเหตุผลและเป็นประจำต่อเนื่อง

3.1.4 เข้าร่วมกิจกรรมที่สถานประกอบการกำหนดไว้ โดยมุ่งเน้น การเรียนรู้ด้านการ แก้ปัญหา troubleshooting ได้ เข้าใจปัญหาอุตสาหกรรม เสนอแนะแนวทางแก้ไข/ optimize วิธีการตามเงื่อนไขอุตสาหกรรม

3.1.5 จัดทำรายงานภาระงานที่ได้รับมอบหมาย ผลการปฏิบัติงาน อุปสรรค ปัญหาและข้อเสนอแนะเป็นประจำทุกเดือน เพื่อนำเสนอต่อสถานประกอบการและสถานศึกษา

3.1.6 ปฏิบัติตนที่ไม่ขัดกับวัฒนธรรมองค์กร และให้ความร่วมมือกับผู้ร่วมงาน

3.2 ด้านการศึกษาตามหลักสูตร

3.2.1 ลงทะเบียนเรียนตามที่ระบุในข้อบังคับ/ระเบียนมหาวิทยาลัย........ ว่าด้วยการศึกษาในระดับบัณฑิตศึกษา พ.ศ. ........ โดยต้องลงทะเบียนให้ครบตามเกณฑ์ของหลักสูตรภายใน 2 ปีการศึกษา

3.2.2 มุ่งเน้นการศึกษาความรู้ในนวัตกรรมด้านผลิตภัณฑ์และกระบวนการ (Product & Process ~~of~~ Innovation) ของสาขาอุตสาหกรรมที่ตนเองได้รับมอบหมาย

3.2.3 มุ่งเน้นการเรียนรู้กระบวนการแก้ไขปัญหาอุตสาหกรรม เครื่องมือที่ใช้แก้ไขปัญหาต่างๆที่มีอยู่ในอุตสาหกรรม รวมถึง Innovation Profile ของสถานประกอบการที่จะเข้าไปปฏิบัติงาน

3.2.4 สอบ CU-TEP ผ่าน 45 คะแนน (ตามระเบียบด้านคะแนนภาษาอังกฤษ) หรือมาตรฐานการสอบวัดผลอื่นที่บัณฑิตวิทยาลัยกำหนด ภายในระยะเวลา 2 ปี นับจากการเข้าร่วมโครงการ